Banjica (Bijeljina)
Banjica je naseljeno mjesto u gradu Bijeljini, Bosna i Hercegovina. Pravoslavni manastir Tavna nalazi se u Tavni, dijelu naselja. Proglašen je za nacionalni spomenik Bosne i Hercegovine. Manastirska crkva svete Trojice u Tavnoj predstavlja duhovni centar pravoslavnih vjernika Zvorničko-tuzlanske eparhije i čitave Semberije. Zbog nepostojanja dokumentacije nije moguće izvršiti njeno tačno datiranje, ali arheološki nalazi ukazuju na to da su dijelovi crkve izgrađeni u 14. vijeku. Tragovi zidnog slikarstva potvrđuju njegovo nekadašnje bogatstvo i značaj.